Meie maailmamastaabis unikaalne allveelaev Lembit tähistab sel aastal oma 80 sünnipäeva! Metallhiiglane, kes kaalub sama palju kui 550 sõiduautot on endale kõrges eas puhkepaigaks leidnud Lennusadama vesilennukite angaari, kus ta ootab külastajaid, et jutustada oma värvikast minevikust. Sukeldume koos Eesti ainsa allveelaevaga mereajalukku!
Ekskursioonil tutvume allveelaeva saamislooga, räägime meeskonnaliikmetest ja eluolust laeval ning jälgime “Lembitu” kiikumist ajaloo murdlainetes nii sõja ja rahu ajal kui ka erinevate võimude all – kuni meie katuse alla jõudmiseni!
Grupis kuni 15 inimest
Keeled: EST / RUS / FIN / ENG
Hind: 35 € eesti keeles / 45 € võõrkeeles
Lisandub muuseumipileti maksumus.
Täpsem info ja broneerimine: firstname.lastname@example.org, 6200 550
Ikooniline Paksu Margareeta suurtükitorn koos seal asuva Eesti Meremuuseumi püsiekspositsiooniga suletakse 31. jaanuaril 2018 ning arendatakse järgneva pooleteise aasta jooksul kaasaegseks muuseum-külastuskeskuseks.
Ilmunud on Eesti Meremuuseumi teaduri Arto Olli sulest raamat Eesti Vabariigi allveelaevade Kalev ja Lembit saatusest ja nende olulisusest ajaloos.
Ootame nii noorte kui vanade visionääride ja leiutajate kavandeid parimast tuleviku veealusest uurimislaevast, mis aitaks vrakke avastada ja uurida! Võidutöö saab meie uue allveearheoloogia elamustoa üheks värvimisleheks, mida külastajad saavad kohapeal värvida ning seejärel näha seinal veealuses projektsioonis. Ühtlasi kingime võitjale meremuuseumi aastakaardi!